Mike Gravel

Maurice Robert ”Mike” Gravel (13. toukokuuta 1930 Springfield, Massachusetts – 26. kesäkuuta 2021 Seaside, Kalifornia) oli yhdysvaltalainen poliitikko. Hän kuului demokraattiseen puolueeseen ja istui Yhdysvaltain senaatissa Alaskan edustajana vuosina 1969–1981. 

Gravel syntyi kanadanranskalaiseen maahanmuuttajaperheeseen. Hän liittyi Yhdysvaltain maavoimiin vuonna 1951 ja opiskeli taloustiedettä Columbian yliopistossa. 

Gravelin nimi tuli tunnetuksi Vietnamin sodan yhteydessä, ja hänellä oli merkittävä osa ”Pentagon-paperien” julkaisussa sodan jälkeen. 

Gravel tavoitteli demokraattien esivaalissa ehdokkuutta Yhdysvaltain presidentinvaaleihin 2008. Hän oli ehdokkaana myös vuoden 2020 presidentinvaalien demokraattien esivaalissa, mutta perui ehdokkuuden ja siirtyi kannattamaan Bernie Sandersia.

Gravel kuoli myeloomaan 91-vuotiaana kotonaan kesäkuussa 2021.

Lähteet

Yhdysvaltalaiset demokraattipoliitikot
Yhdysvaltain senaatin jäsenet
Vuonna 1930 syntyneet
Vuonna 2021 kuolleet
Amerikankanadalaiset
Kanadanranskalaiset